Ugrožena vrsta
Ugrožena vrsta je vrsta čija je populacija tako malena da postoji velika vjerovatnoća da će izumirijeti u bliskoj budućnosti, bilo u cijelom svijetu ili u određenoj političkoj jurisdikciji. Ugrožene vrste mogu biti ugrožene zbog faktora kao što su gubitak staništa, krivolov i invazivne vrste. Crvena lista Međunarodne unije za očuvanje prirode (IUCN) navodi globalni status očuvanja mnogih vrsta, a razne druge agencije procjenjuju status vrsta unutar određenih područja. Mnoge nacije imaju zakone koji štite vrste i koje, na primjer, zabranjuju lov, ograničavaju razvoj zemljišta ili stvaraju zaštićena područja. Neke ugrožene vrste su meta opsežnih napora za očuvanje, kao što su uzgoj u zatočeništvu i obnova staništa. Ljudska aktivnost je značajan uzrok ugrožavanja nekih vrsta. Ispočetka korišten jedino od biologa i ekologa, ovaj je pojam dobio i svoje pravno značenje kada su mnoge države, pod pritiskom pokreta za zaštitu okoline, donijele zakone kojima se određene vrste definiraju kao ugrožene te na temelju njih donose razne mjere u svrhu sprječavanja njihovog izumiranja, najčešće u obliku zabrane lova ili privrednog iskorištavanja pojedinih prirodnih staništa. Stavljanje određenih vrsta na listu ugroženih, odnosno skidanje s nje čest je predmet kontroverzi i političkih sukoba iza kojih stoje različiti ekonomski, politički i socijalni interesi.